Um noch emool uff den scheene Chrischbååm zurückzukumme: Mein liewer Tennisclub, isch des net e tolli Sach, wonn e gonz Dorf sich en erre graadgwachsene Tånne fraait?!. E Tånne, wu durch eier Pfleg sou schee gwachse isch! (Na ja, vielleicht wär sie jo aa vun ellooi sou graad gwachse!) Un, Hånd uff's Herz, wer heed donn schun die Tånne beim Tennisplatz gseje? Un vor allem, wer heed sich donn doo dro gfraait.  D Tennisspieler spiele un gucke net uff e scheeni Tånne un de on-nere Leit fällt sou e Tånne doch em Tennisplatz net uff. Heegschtens d Hundebesitzer werre sie vermisse. Awwer zum Booiheewe for d Hund stehne immer noch zwuu Tånne dort rum. Un Zum Nååschritze for d Hund werre jo schließlich zwuu Tånne longe. Wonn net, messe die Hund halt Schlonge steh un warte bis sie  drookumme.